b'\n_START_ARTICLE_\nOsmussaar\n_START_PARAGRAPH_\nOsmussaar (svensk: Odensholm) er ei \xc3\xb8y i Estland. \xc3\x98ya ligger 7,5 km utenfor fastlandet, og tilh\xc3\xb8rer Noarootsi kommune og L\xc3\xa4\xc3\xa4ne fylke. Osmussaar har et areal p\xc3\xa5 4,69 km\xc2\xb2._NEWLINE_Osmussaar er oppkalt etter den norr\xc3\xb8ne guden Odin, som etter sagnet skal ligge begravd p\xc3\xa5 \xc3\xb8ya. Osmussaare fyr skriver seg tilbake til 1765, men ble renovert flere ganger med dagens t\xc3\xa5rn fra 1954._NEWLINE_F\xc3\xb8r andre verdenskrig bodde 130 mennesker p\xc3\xa5 \xc3\xb8ya, de fleste av dem etniske svensker. Da Sovjetunionen inntok \xc3\xb8ya og bygde marinebase der i 1940, ble alle innbyggerne tvangsflyttet til Vormsi. \xc3\x98ya var det siste omr\xc3\xa5det i Estland som ble overgitt til tyskerne da de okkuperte landet under andre verdenskrig. Under den tyske okkupasjonen flyttet svenskene tilbake, men de m\xc3\xa5tte igjen forlate \xc3\xb8ya da den tyske okkupasjonen tok slutt._NEWLINE_I dag er Osmussaar naturvernomr\xc3\xa5de.'